Fax

Le fax (abbreviate de "facsimile"), appelate anque telecopia o telefax (le secunde abbreviate de "telefacsimile"), es le transmission telephonic de material imprimite scanate (tanto texto como imagines), normalmente a un numero de telephono connectite a un impressora o altere dispositivos de output. Le documento original es scanate con un machine de fax (o un telecopiator), que processa le contenuto (texto o imagines) como un singule fixe imagine graphic, convertendolo in un bitmap, e posteriormente lo transmittente a travese del systema telephonic in forma de tonos de audio-frequency. Le machine de fax receptor interpreta le tonos e reconstitue le imagine, imprimendo un copia de papier. Systemas primordial usava conversiones directe del obscuritate del imagine a tonos de audio in un maniera continue o analogic. Desde le annos 1980, le majoritate de machine transmittente un representation digital audio-codificate del pagina, usante compression de datos pro transmittente plus rapidemente le areas que es toto-blanco o toto-negre.

Le machines de fax esseva ubiquite in le offitios in le annos 1980 e 1990, ma gradualmente ha essite obsoletite per technologias basate in Internet como le posta electronic e le Rete Informatic Mundial (World Wide Web). Illos remaine particularmente popular in administration medical e in le application del derecto.
Categoria:Machinario de oficina